wickkiey/tamil-wikipedia-chunked huggingface dataset:
# கனமூலம்

[[படிமம்:Cube root.svg|*y* = <math>\sqrt[3]{x}</math> இன் <math>x \ge 0</math> இற்கான வரைபு. இது ஒற்றைச் சார்பாக இருப்பதால் ஆதிப்புள்ளியைப் பொறுத்து வரைபு சமச்சீரானது. *x* = 0 இல் இவ்வரைபிற்கு செங்குத்துத் தொடுகோடு உண்டு.]]
கணிதத்தில், ஒரு எண்ணின் **கனமூலம்** (cube root) <math>\sqrt[3]{x} </math> அல்லது x<sup>1/3</sup> ஆல் குறிக்கப்படும், இது *a*<sup>3</sup>&nbsp;=&nbsp;*x* ஆகுமாறுள்ள எண்ணாகும்.  
அனைத்து மெய்யெண்களிற்கும் (சுழியம் தவிர) சரியாக ஒரு மெய்க் கனமூலம் மற்றும் உடன்புணரிகளான சிக்கலெண் தீர்வுகள் ஒரு சோடி உண்டு. அனைத்து சுழியமல்லா சிக்கலெண்களிற்கு மூன்று வெவ்வேறு சிக்கல் கனமூலங்கள் உண்டு.  
எடுத்துக்காட்டு:  
- *x*<sup>3</sup>&nbsp;=&nbsp;8 என்ற சமன்பாட்டினைத் தீர்க்கக் 8 இன் கனமூலங்கள் கிடைக்கும்.  
8 இன் மூன்று கனமூலங்கள்:  
:<math>\sqrt[3]{8} = \begin{cases} \ \ \ \ \ \ \ \ \ \ \ 2 \\ \ \ -1 + \sqrt3 i \\ -1 - \sqrt3 i. \end{cases} </math>  
இவற்றுள் 8 இன் மெய்க் கனமூலம் 2. மற்ற இரு கனமூலங்களும் உடன்புணரிகளான சிக்கலெண்களாக உள்ளன.  
- −27*i* இன் எல்லா கனமூலங்கள்:  
:<math>\sqrt[3]{-27i} = \begin{cases} \ \ \ \ \ \ \ \ \ \ \ 3i \\ \ \ \frac{3\sqrt{3}}{2}-\frac{3}{2}i \\ -\frac{3\sqrt{3}}{2}-\frac{3}{2}i. \end{cases} </math>  
இதில் மூன்று கனமூலங்களுமே சிக்கலெண்களாக உள்ளன.  
கனமூலச் செயற்பாடு, கூட்டல் மற்றும் கழித்தலுடன் சேர்ப்புப் பண்பு, பங்கீட்டுப் பண்பினைக் கொண்டிருக்காது.  
கனமூலச் செயற்பாடு, மெய்யெண்களில் அடுக்கேற்றத்துடன் சேர்ப்புப் பண்பிணையும் பெருக்கல் மற்றும் வகுத்தலுடன் பங்கீட்டுப் பண்பினையும் கொண்டிருக்கிறது. சிக்கலெண்களைக் கருத்தில் கொண்டால் இது எல்லா சந்தர்ப்பங்களிலும் உண்மையல்ல.  
உதாரணம்:
:<math>(\sqrt[3]{8})^3 = 8</math>  
ஆனால்  
:<math>\sqrt[3]{8^3} = \begin{cases} \ \ 8 \\ -4+4\sqrt{3}i \\ -4-4\sqrt{3}i. \end{cases} </math>  
கிபி 499 களில் வாழ்ந்த இந்தியக் கணிதவியலாளரும் வானியலாளருமான ஆரியபட்டர் தனது ஆர்யபட்டியம் என்ற நூலில் (பிரிவு 2.5) பல இலக்கங்களைக் கொண்ட எண்களின் கனமூலம் காண்பதற்கான வழிமுறையைத் தந்துள்ளார்.
# பழனி. பெரியசாமி

முனைவர் **பழனி. பெரியசாமி** தமிழகத் தொழிலதிபர். நாமக்கல் மாவட்டம் முத்துகாபட்டியை சேர்ந்த இவர், பிஜிபி குழுமத்தின் அதிபர் ஆவார். 2011-2012 ஆண்டின் பத்மஸ்ரீ ம.பொ.சி விருந்தினை பெற்றார்.
# பழனி. பெரியசாமி

## ஆரம்ப வாழ்க்கை

- தந்தை - பழனிக்கவுண்டர்
- தாய் - பழனியம்மாள்
# பழனி. பெரியசாமி

## ஆரம்ப வாழ்க்கை

### கல்விப்பணி

- துணைப் பேராசிரியர் கோவை பி.எஸ்.ஜி கலைக் கல்லூரி 1962-1963
- பேராசிரியர், பாண்டிச்சேரி தாகூர் கலைக் கல்லூரி 1963-1967
# பழனி. பெரியசாமி

## பிஜிபி குழும தொழில் நிறுவனங்கள்

- தரணி சக்கரை மற்றும் வேதியியல் நிறுவனம், வாசுதேவநல்லூர், போளூர் மற்றும் கள்ளக்குறிச்சி.
# பழனி. பெரியசாமி

## கல்வி நிறுவனங்கள்

- பிஜிபி மெட்ரிகுலேசன் மேல்நிலைப் பள்ளி
- பிஜிபி பொறியியல் மற்றும் தொழில்நுட்பக் கல்லூரி
- பிஜிபி பாலிடெக்னிக்
- பிஜிபி கல்வியியல் கல்லூரி
- தரணி மெட்ரிகுலேசன் மேல்நிலைப்பள்ளி
- பிஜிபி இண்டஸ்டிரியஸ் டெக்னிக் இன்ஸ்டிட்யூட்
# பழனி. பெரியசாமி

## விடுதி

- சென்னை லி ராயல் மெரிடியன் ஓட்டல்
- லி மெரிடியன் கோயம்புத்தூர்
# ஸ்ரீவில்லிபுத்தூர் வனவிலங்கு சரணாலயம்

**ஸ்ரீவில்லிபுத்தூர் வனவிலங்கு சரணாலயம்** மேற்குத் தமிழ்நாட்டில் 480 சதுரகிலோ மீட்டர் பரப்பளவில் அமைந்துள்ளது. இதனை **நரைத்த அணில் வனவிலங்கு சரணாலயம்** என்றும் அழைப்பர். நரை அணில் எனப்படும் மலை அணில் வகையைப் பாதுகாக்க 1989இல் துவக்கப்பட்டது. 8 பிப்ரவரி 2021 முதல் ஸ்ரீவில்லிபுத்தூர் வனவிலங்கு சரணாலயத்தை புதிய சிறீவில்லிபுத்தூர் மேகமலை புலிகள் காப்பகத்துடன் இணைக்கப்பட்டது.  
<span ><span>
# ஸ்ரீவில்லிபுத்தூர் வனவிலங்கு சரணாலயம்

## அமைவிடம்

இவ் உய்விடம் விருதுநகர், மதுரை மாவட்டம், மேற்குப் பகுதியில் 480 சதுர கி.மீ. பரப்பளவில் அமைந்துள்ளது. இவ்உய்வகத்தின் மேற்கில் கேரளத்தின் பெரியாறு புலிகள் காப்பகமும், வடமேற்கில் மேகமலை காப்புக்காடும்,கிழக்கில் சிவகிரி காப்புக்காடும் சூழ்ந்துள்ளன.
# ஸ்ரீவில்லிபுத்தூர் வனவிலங்கு சரணாலயம்

## பேணுதல்

இந்த சரணாலயத்தைப் பாதுகாக்க இடையூறாக இருப்பவை மனித ஆக்கிரமிப்பு, கால்நடைகளை வனப்பகுதியில் மேய்த்தல் மற்றும் காட்டுத்தீ ஆகியவையாகும். இதனுள் அமைந்துள்ள சில ஆன்மீக தலங்களுக்கு பல ஆயிரம் பக்தர்கள் வருகின்றனர். இங்கு வேட்டையாடுதல் தடுக்கப்பட்டதால் சாம்பல் நிற அணில்களில் எண்ணிக்கை அதிகரித்துள்ளது.
# ஸ்ரீவில்லிபுத்தூர் வனவிலங்கு சரணாலயம்

## புலிகளின் நடமாட்டம்

இங்கு புலிகளின் நடமாட்டம் அதிகரித்ததால் இதனைப் புலிகள் சரணாலயமாக மத்திய அரசால் அறிவிக்கப்பட்டு விட்டது.
# ஸ்ரீவில்லிபுத்தூர் வனவிலங்கு சரணாலயம்

## உயிரினங்கள்

இங்கு நரை அணில், யானை, வேங்கைப் புலி, சிறுத்தை, வரையாடு, கடமான் அல்லது மிளா, கேளையாடு, முள்ளம்பன்றி, சோலைமந்தி, நீலகிரி கருமந்தி, வெள்ளை மந்தி, தேவாங்கு உள்ளிட்ட பல வகை பாலூட்டிகள் இருந்தாளும், இங்குத் தென்படும் நரை அணிலே இந்த உய்விடத்தின் சிறப்பு. 220 வகை பறவையினங்கள் இங்கே பதிவு செய்யப்பட்டுள்ளன. இவற்றில் 14 வகை ஓரிடவாழ்விகள் ஆகும்.
# ஸ்ரீவில்லிபுத்தூர் வனவிலங்கு சரணாலயம்

## இதனையும் காண்க

- சிறீவில்லிபுத்தூர் மேகமலை புலிகள் காப்பகம்
# விக்கிப்பீடியா:முதற்பக்கக் கட்டுரைகள்/சூன் 10, 2012

**தொழில்நுட்ப வரலாறு** என்பது கருவிகளையும் நுட்பக் கூறுகளையும் குறித்த கண்டுபிடிப்புகளின் வரலாறு ஆகும். இதனை மனிதத்தின் வரலாற்றோடு பலவழிகளில் ஒப்பிடலாம். மனிதன் முன்னேறியதால் கருவிகள் உருவாகின; கருவிகள் பயன்பாட்டால் மனிதன் முன்னேறினான். தொழில்நுட்பங்களால் அறிவியல் வளர்ச்சி வாய்த்தது; அறிவியல் வளர்ச்சி செல்லாதவிடங்களுக்குச் செல்லவும், பேரண்டத்தின் இயல்பை ஆராயவும் வழி வகுத்தது. தொழில்நுட்பப் படைப்புகள் பொருளாதாரத் தேவைகளால் எழுந்தன. தொழில்நுட்பக் கண்டுபிடிப்புகள் சமூகத்தின் பண்பாட்டுக் கூறுகளில் தாக்கமேற்படுத்துகின்றன; சமூகத்தால் தொழில்நுட்பமும் தாக்கமடைகிறது. படை வலிமையை வளர்க்கவும் காட்சிப்படுத்தவும் தொழில்நுட்பங்கள் உதவியுள்ளன.. **மேலும்**
---  
**ஜே. ஆர். ஆர். டோல்கீன்** (1892–1973) என்று பரவலாக அறியப்படும் ஜான் ரொனால்ட் ரூல் டோல்கீன் ஒரு ஆங்கில எழுத்தாளர், கவிஞர் மற்றும் பேராசிரியர். ஆங்கிலக் கனவுருப்புனைவு பாணியின் முன்னோடியாகக் கருதப்படுபவர். *த லார்ட் ஆஃப் தி ரிங்க்ஸ்*, *த ஹாபிட்*, *தி சில்மரீலியன்* ஆகியவை இவரது மிகவும் அறியப்பட்ட படைப்புகள். டோல்கீனுக்கு முன்பே பல எழுத்தாளர்கள் கனவுருப்புனைவுப் படைப்புகளை எழுதியிருந்தாலும் அவரது படைப்புகளே இருபதாம் நூற்றாண்டில் அப்புனைவுப் பாணிக்கு புத்துயிர் அளித்து வாசகர்களிடையே புகழ்பெறச் செய்தன. எனவே டோல்கீன் 'நவீன கனவுருப்புனைவு இலக்கியத்தின் தந்தை' எனக் கருதப்படுகிறார். தென்னாப்பிரிக்காவில் பிறந்த டோல்கீன் தனது மூன்றாவது அகவையில் குடும்பத்துடன் இங்கிலாந்துக்குக் குடிபெயர்ந்தார். **மேலும்...**
# வளர்நிலை

யின் (moth) விருத்தி - முட்டையில் இருந்து, கூட்டுப்புழுவாகும் வரை சில வளர்நிலைகள்.  
A.புதிதாக இடப்பட்ட முட்டைகள்,  
B.பொரிக்கும் நிலையில் முட்டைகள்,  
C.முதலாம் வளர்நிலைக் குடம்பியான கம்பளிப்புழு. இது தனது முட்டை ஓட்டையே முதலில் உணவாகக் கொள்ளும்,  
D.வளர்ந்த முதலாம் வளர்நிலை,  
E.இரண்டாம் வளர்நிலை,  
F.மூன்றாம் வளர்நிலை,  
G.நான்காம் வளர்நிலை,  
H.ஐந்தாம் வளர்நிலை,  
I.கூட்டுப்புழு ஐந்தாம் வளர்நிலைக் குடம்பி நிலத்தினுள்ளே சென்று அங்கே கூட்டுப்புழுவாக மாறும்.]]
**வளர்நிலை** (Instar) என்பது பூச்சிகள் போன்ற கணுக்காலிகளில், அவை தமது பால் முதிர்ச்சி நிலையை அடைவதற்கு முன்னராக, ஒவ்வொரு தோல்கழற்றல், உருமாற்ற நிகழ்வின்போதும் உருவாகும் விருத்தி நிலைகளில் ஒன்றாகும். கணுக்காலிகள் வளர்ச்சியடையவும், அல்லது ஒவ்வொரு புது வடிவத்தை எடுக்கவும் தமது புறவன்கூட்டை (exoskeleton) தோலுரித்தல் என்னும் நிகழ்வின் மூலம் அகற்ற வேண்டியுள்ளது. அவ்வாறான வெவ்வேறு வளர்நிலைகள் தமது அளவு, அமைப்பு, நிறம், உடல் துண்டங்களின் எண்ணிக்கை போன்றவற்றில் வேறுபாட்டைக் கொண்டிருக்கும். சில கணுக்காலிகள் தமது பால் முதிர்ச்சி நிலையை அடைந்த பின்னரும் தோலுரித்தல் மூலம் வேறு விருத்தி நிலைகளைக் கொண்டிருப்பினும், அவை வளர்நிலை என அழைக்கப்படுவதில்லை.  
பொதுவாக முழுமையான உருமாற்றத்துக்கு உட்படும் பூச்சிகளில் குடம்பி நிலையும், முழுமையற்ற உருமாற்றத்திற்கு உட்படும் பூச்சிகளில் அணங்குப்பூச்சிகளும் வளர்நிலைகள் என அழைக்கப்படும். ஆனால் சிலசமயம் இந்தக் குறிப்பிட்ட சொல்லானது கூட்டுப்புழு, முதிர்நிலை ஆகிய விருத்தி நிலைகளைக் குறிக்கவும் பயன்படலாம்.  
ஒரு பூச்சியில் காணப்படும் வளர்நிலைகளின் எண்ணிக்கை குறிப்பிட்ட இனம், மற்றும் சூழலுக்கு ஏற்ப அமையும்.
# வயநாடு காட்டுயிர் காப்பகம்

**வயநாடு காட்டுயிர் காப்பகம்** இந்தியாவின் கேரள மாநிலத்தில் வயநாடு பகுதியில் உள்ள ஒரு காட்டுயிர் காப்பகம். இது மைசூரில் இருந்து சுல்த்தான் பத்தேரி செல்லும் வழியில் உள்ளது. வயநாடு காட்டுயிர் காப்பகமே கேரள மாநிலத்தின் இரண்டாவது பெரிய காப்பகம். இது *முத்தங்கா காட்டுயிர் காப்பகம்* என்றும் அழைக்கப்படுகிறது. இங்கு கடமா எனப்படும் காட்டு மாடு, யானை, மான், புலி முதலிய விலங்குகள் காணப்படுகின்றன.  
மேலும் மேற்குத் தொடர்ச்சி மலையில் மட்டுமே காணப்படும் அரிய வகை விலங்குகளும் பறவையினங்களும் உள்ளன. இது 1973-ஆம் ஆண்டு உருவாக்கப்பட்டது. இக்காப்பகத்தின் வடகிழக்குப் பகுதியில் கர்நாடகத்தைச் சேர்ந்த நாகர்கொளே, பந்திப்பூர் காப்பகங்களும் தென்கிழக்கில் தமிழகத்தின் முதுமலை காட்டுயிர் காப்பகமும் உள்ளது. இக்காப்பகத்தின் பரப்பளவு 345 சதுர கிலோ மீட்டர்கள்.
# பிக்ராம்சிங்

**பிக்ராம்சிங்** (General Bikram Singh), இந்தியத் தரைப்படை தளபதி ஆவார். இவர் 25வது தலைமை ராணுவ தளபதியாக மே 31, 2012 அன்று பதவியேற்றுள்ளார்.
இந்திய அரசியலில் சர்ச்சையை ஏற்படுத்திய ராணுவத் தலைமைத் தளபதி வி.கே. சிங் ஓய்வு பெற்றதை அடுத்து பிக்ராம்சிங் பதவியேற்றுள்ளார்.
# சைவ எல்லப்ப நாவலர்

**சைவ எல்லப்ப நாவலர்** 16-ஆம் நூற்றாண்டில் வாழ்ந்த பெரும்புலவர். எல் என்னும் சொல் வெளிச்சத்தைக் குறிக்கும். எல்லே இலக்கம் – தொல்காப்பியம் உரியியல் இதனால் எல்லப்பன் என்னும் பெயர் கதிரவனைக் குறிக்கும் பெயர் என்பதை உணரலாம்.  
இவர் இயற்றிய புராண நூல்கள் ஆறு
1. அருணாசல புராணம்
1. திருவெண்காட்டுப் புராணம்
1. செவ்வந்திப் புராணம்
1. தீர்த்தகிரிப் புராணம்
1. திருவிரிஞ்சைப் புராணம்
1. திருச்செங்காட்டங்குடிப் புராணம்
இவர் இயற்றிய பிரபந்தங்கள் (சிற்றிலக்கியம்) எட்டு என்பர்.
1. திருவருணை அந்தாதி
1. திருவருணைக் கலம்பகம்
1. திருவாரூர்க் கோவை
1. திருவருணைக் கோவை
1. செவ்வந்திக் கோவை
1. திருவிரிஞ்சைக் கோவை
1. திருவிரிஞ்சைக் கலம்பகம்
1. திருப்பாலைப் பந்தல் உலா
இவற்றுள் முதல் மூன்றும் அச்சாகியுள்ளன. பின் ஐந்தும் கிடைக்கவில்லை.
# சைவ எல்லப்ப நாவலர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# திருவருணை அந்தாதி

**திருவருணை அந்தாதி** என்னும் நூல் சைவ எல்லப்ப நாவலர் என்பவரால் பாடப்பட்டது. காலம் 16-ஆம் நூற்றாண்டு. அந்தாதி என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும்.  
திருவண்ணாமலையின் புகழைப் பாடும் சிற்றிலக்கியங்கள் பல. அவற்றுள் காலத்தால் முந்தியது இந்தத் திருவருணை அந்தாதி. அடுத்து வந்தது அருணகிரி வெண்பா அந்தாதி. இதனை இயற்றியவர் குகை நமச்சிவாயர்.  
திருவருணை அந்தாதியில் 100 கட்டளைக்கலித்துறைப் பாடல்களும், இரண்டு காப்புச் செய்யுள்களும் உள்ளன.  
எடுத்துக்காட்டுப் பாடல்
:சித்தம் இழுக்குறத் தீமையுறார் பெருஞ்செல்வம் அறார்
:முத்தமிழுக்கு முதன்மையும் ஆகுவர் முண்டகப் பூங்
:கொத்தம் இழுக்கும் வரக்கனி ஊரல் குளிர்நதி பாய்
:நத்தம் இழுக்கும் மயல் அருணேசரை நத்தினாரே.
# திருவருணை அந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# அருணகிரி வெண்பா அந்தாதி

**அருணகிரி அந்தாதி** என்னும் நூலின் ஆசிரியர் **குகை நமச்சிவாயர்**. இதன் காலம் 16-ம் நூற்றாண்டு  
திருவண்ணாமலைச் சிவனைப் போற்றும் 100 வெண்பாக்கள் அந்தாதியாக வரும் நூல் இது. இந்த நூற்றாண்டில் இந்த ஊரைப்பற்றி எழுந்த வேறு இரண்டு நூல்கள்: அருணாசல புராணம், அருணகிரிப் புராணம். இவற்றில் அருணகிரி வெண்பா அந்தாதி பாடிய குகை நமச்சிவாயர் தாம் குகையில் சிலகாலம் வாழ்ந்ததை இந்த நூலில் குறிப்பிடுகிறார்.  
<poem>
என்றும் அருணேசன் இருபதத்தை நம்பாதார்
குன்றில் வனத்தில் குகையதனில் – சென்று
திரிந்தேன், பலமருந்து தின்றுசில காலம்
இருந்தேன் இராமலிருந் தேன்.
</poem>  
இவர் தேவாரம் பாடிய மூவரை மட்டும் தம் பாடல்களில் போற்றுகிறார். திருவாசகம் பாடிய மாணிக்கவாசகரைக் குறிப்பிடவில்லை.  
மனம் அடங்கச் சிவனை நினை எனக் கூறும் இவரது பாடல்  
<poem>
சும்மா கிடக்குமோ சோணா சலன்பாதம்
அம்மால் விரிஞன் அறிகிலார் – நம்மால்
இருந்துகதை சொன்னக்கால் என்னாகும் நெஞ்சே
பொருந்த நினையாத போது.
</poem>  
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# இளம்பூச்சி

உயிரியலில் இளம்பூச்சி (Nymph) எனப்படுவது, படிப்படியாக உருமாற்றத்துக்கு உட்படும் சில முதுகெலும்பிகளில், கருமுட்டையில் தொடங்கி, பால் முதிர்ச்சி அடைந்து முதிர்நிலையை அடையும்வரை தோன்றும் பல இடை வளர்நிலைகளைக் குறிக்கும். முக்கியமாக முழுமையற்ற உருமாற்றத்துக்கு உட்படும் பூச்சிகளின் விருத்தியின்போது இப்பூச்சிகள் உருவாகும். இவை முழுமையான உருமாற்றம் நிகழும் பூச்சிகளில் உருவாகும் வளர்நிலையான குடம்பிகளைப் போலன்றி, பால் முதிர்ச்சியடைந்து உருவாகும் முதிர்நிலைப் பூச்சிகளை உருவத்தில் ஒத்தவையாக இருக்கும். மேலும் இப்பூச்சிகளில் தோலுரித்தல் மூலம் கூட்டுப்புழு உருவாவதில்லை. இறுதிநிலைப் பூச்சியிலிருந்து, இறுதியான தோலுரித்தல் நிகழ்வின் மூலம் பால் முதிர்ச்சியடைந்த முதிர்நிலை தோன்றும்.
# திருவருணைக் கலம்பகம்

**திருவருணைக் கலம்பகம்** என்னும் நூல் சைவ எல்லப்ப நாவலர் என்பவரால் பாடப்பட்டது. இதன் காலம் 16-ஆம் நூற்றாண்டு. கலம்பகம் என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும். திருவண்ணாமலையின் புகழைப் பாடும் சிற்றிலக்கியங்கள் பலவற்றுள் இந்த நூலும் ஒன்று.  
திருவருணைக் கலம்பகத்தில் 100 பாடல்களும், இரண்டு காப்புச் செய்யுள்களும் உள்ளன.
தமிழிலுள்ள சிறப்பான கலம்பகங்களில் ஒன்றாக இது கருதப்படுகிறது. இதற்குக் காரணம் உண்டு. வசணந்தி மாலை என்னும் பாட்டியல் நூல் 18 கலம்பக உறுப்புகளைக் குறிப்பிடுகிறது. இந்தக் கலம்பகம் மேலும் சில உறுப்புகளை இணைத்துக் கொண்டுள்ளது. பிச்சி, குற்றி, இடைச்சி, வலைச்சி, குறம், மடல் ஆகியவை புதிதாக இதில் இணைத்துக் கொள்ளப்பட்டவை.  
- ’களி’ என்னும் உறுப்பில் வரும் பாடலில் ‘கஞ்சா’ இலையைத் தாளித்துத் தின்பதை இது குறிப்பிடுகிறது.
- திருவண்ணாமலையை ‘மலைமேல் மருந்து’ என இந்நூல் குறிப்பிடுகிறது.
# திருவருணைக் கலம்பகம்

## எடுத்துக்காட்டுப் பாடல்

(பாடல் பொருள் விளங்கும்படி பிரித்துப் பதியப்பட்டுள்ளது)  
:வேற்று மருந்தால் விடாத எம் பிறவியை
:மாற்று மருந்தா, மலைமேல் தருந்தா,
:அழகிய நாயகி அருளுடை நாயகி
:புழுகணி நாயகி பொருந்திய புனிதா
:காசியில் இறந்தும், கமலையில் பிறந்தும்,
:தேசமர் தில்லைநில் திருநடம் மண்டும்
:அரிதினில் பெறும்பேறு அனைத்தையும் ஒருகால்
:கருதினார்க்கு அளிக்கும் கருணையை விரும்பி
:அடைகலம் புகுந்தனன் அடியேன்
:இடர்க்கடல் புகுதாது எடுத்து அருள் எனவே.
மற்றொரு பாடல் பகுதி
:ஆராலும் அளவிடுதற்கு அரிய உனை
:நீரீலும் மலராலும் நெஞ்சுருகப் பணலாமே.
# திருவருணைக் கலம்பகம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# அன்னம்

**அன்னம்** (*Swan*) என்பது "அனாடிடே" குடும்பத்தைச்சேர்ந்த ஒரு பறவையாகும். இவற்றில் 6-7 வகையானவை உண்டு. அவை "அனாசெரினே" எனும் துணைக்குடும்பத்தைச் சேர்ந்தவை. எனினும் அவை வழமையான அன்னங்களிலிருந்து வேறுபட்டவை. இவை முட்டையிட்டு குஞ்சு பொரிப்பதன் மூலம் இனம்பெருக்குகின்றன. இவை 3 தொடக்கம் 8 வரை முட்டையிடுகின்றன. இவை தனது குறித்த ஜோடியுடனேயே வாழ்க்கை நடத்தும். சில வேளைகளில் ஜோடிகள் பிரிவதும் உண்டு.  
இவை பொதுவாக குளிரான நாடுகளிலேயே அமைதியான நீர் ஏரிகளில் வாழ்கின்றன. இவை அருகிவரும் அழகிய பறவையினமாகும். இலங்கை இந்தியா போன்ற வெப்ப வலய நாடுகளில் இவை அருகியிருப்பினும் ஏனைய சில ரோப்பிய நாடுகளில் இன்னும் வாழ்கின்றன.  
**அன்னப் பட்சி** இற்கு இந்தியப் பழங்கதைகளில் கற்பனையான, அபூர்வமான இயல்புகள் பல ஏற்றிச் சொல்லப்பட்டுள்ளன. பாலில் கலந்துள்ள நீரை விடுத்துப் பாலை மட்டும் குடிக்கின்ற பண்பு இதற்கு இருப்பதாகக் கூறப்படுவது இவற்றுள் ஒன்று. இது ஒரு மங்களகரமான குறியீடாகக் கொள்ளப்படுவதன் காரணமாக மரபுவழி அலங்காரங்களிலும், சிற்பம், ஓவியம் முதலிய கலைகளிலும் அன்னப் பட்சிக்கு முக்கிய இடம் உண்டு. இந்துக்களுக்கு மட்டுமன்றி பௌத்தர்களுக்கும் அன்னப்பட்சி மங்களமான ஒன்றாகும். இதனால் பௌத்த வழிபாட்டுத்தலங்களில் காணப்படும் அலங்காரங்களில் அன்னப் பட்சியின் உருவம் பரவலாகப் பயன்படுத்தப்பட்டுள்ளதைக் காணலாம்.
# அன்னம்

## இலக்கியங்களில் அன்னம்

சங்க இலக்கியச் சான்றுகளின்படி நோக்கினால் **அன்னம்** நீரிலும் நிலத்திலும் வாழ்ந்த ஒரு பறவை.
# அன்னம்

## இலக்கியங்களில் அன்னம்

### உருவம்

:மென்மையான தூவிகளையும், சிவந்த கால்களையும் கொண்டது ,
:கால் சிவப்பாக இருக்கும் ,
:கை கூப்பிக் கும்பிடும்போது கைகள் வளைவதுபோல் கால்கள் வளைந்திருக்கும்.
:வலிமையான சிறகுகளை உடையது.
# அன்னம்

## இலக்கியங்களில் அன்னம்

### வாழ்விடம்

:அன்னம் பொதியமலையில் வாழ்ந்ததாகச் சங்கப்பாடல் குறிப்பிடுகிறது.
:தாழைமரத்தில் அமர்ந்திருக்கும்
:செந்நெல் வயலில் துஞ்சும்
:குளம் குட்டைகளில் மேயும் நிலம் தாழ் மருங்கில் தெண்கடல் மேய்ந்த விலங்கு
:கடற்கரை மணல்மேடுகளில் தங்கும்
:ஆற்றுப்புனலில் துணையோடு திரியும்
:உப்பங்கழிகளில் மேயும்
# அன்னம்

## இலக்கியங்களில் அன்னம்

### செயல்

:ஆணும் பெண்ணுமாக மாறி மாறி விடியலில் கரையும்
:மணல் முற்றத்தில் எகினம் என்னும் பறவையோடு சேர்ந்து விளையாடும்.
:மழைமேகம் சூழும்போது வானத்தில் கூட்டமாகப் பறக்கும்.
:நன்றாக நெடுந்தொலைவு பறக்கும்.
:கூட்டமாக மேயும் வெண்ணிறப் பறவை
:பொய்கையில் ஆணும் பெண்ணும் விளையாடும்
# அன்னம்

## இலக்கியங்களில் அன்னம்

### அழகு

:பெண் அன்னத்தின் நடை அழகாக இருக்கும்.
:மயில் போல் ஆடும்.
:மகளிரை அன்னம் அனையார் எனப் பாராட்டுவது வழக்கம்.
# அன்னம்

## இலக்கியங்களில் அன்னம்

### அன்னத்தின் தூவி

:அன்னத்தின் தூவி மென்மையானது
:துணையுடன் புணரும்போது உதிரும் அன்னத்தூவியை அடைத்து அரசியின் மெத்தை செய்யப்படும்.
:அன்னத்தின் தூவியை படுக்கை மெத்தையில் திணித்துக்கொள்வர்.
# புதிய கீதை

***புதிய கீதை*** (*Pudhiya Geethai*) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் புதுமுகமான கே. பி. சகனின் இயக்கத்திலும் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. இந்தத் திரைப்படமே அமீசா பட்டேல் நடித்த ஒரேயொரு தமிழ்த் திரைப்படம்.
# புதிய கீதை

## நடிகர்கள்

| நடிகர் | கதைமாந்தர் |  |
| --- | --- | --- |
| மீரா சாசுமின் | சுசி |  |
| கலாபவன் மணி | இரெட்டியார் |  |
| அமீசா பட்டேல் | சோ |  |
| விசய் | சாரதி | } |
# புதிய கீதை

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *நான் ஓடும் இளைஞன்* | மனோ, திப்பு | 04:56 | வாலி |  |
| 2 | *மெர்க்குரிப் பூவே* | நிதீசு கோபாலன், பவதாரிணி, போனி சக்ரபோர்த்தி | 04:36 | பா. விசய் |  |
| 3 | *வசியக்காரா-1* | தேவன், சித்ரா சிவராமன் | 03:52 | உகபாரதி |  |
| 4 | *மனசே* | போனி சக்ரபோர்த்தி, திப்பு, சுவர்ணலதா | 05:05 | பா. விசய் |  |
| 5 | *வசியக்காரா-2* | அரிகரன், சித்ரா சிவராமன் | 03:53 | உகபாரதி |  |
| 6 | *அண்ணாமலை* | திப்பு, தேவன் | 04:52 | விசய் சாகர் | } |
# செல்சீ கால்பந்துக் கழகம்

**செல்சீ கால்பந்துக் கழகம் ** (*Chelsea Football Club*) இலண்டன் ஃபுல்ஹாமில் அமைந்துள்ள ஓர் ஆங்கில கால்பந்தாட்டக் கழகமாகும். 1905ஆம் ஆண்டில் நிறுவப்பட்ட இந்தக் கழகம் முதன்மைக் கூட்டிணைவுப் போட்டிகளில் பங்கெடுத்து வருவதுடன் பெரும்பாலான காலத்தில் கூட்டிணைவின் மேல்நிலை கழகங்களில் ஒன்றாக விளங்கி வருகிறது. 40,341-இருக்கைகள் கொண்ட இசுடாம்போர்டு பிரிட்ஜ் விளையாட்டரங்கம் தொடக்கம் முதலே இவர்களின் தாய் அரங்கமாக விளங்குகிறது. 2003 முதல் உருசிய பெருஞ்செல்வர் ரோமன் அப்ரமோவிச் இக்கழகத்தின் உரிமையாளராக இருந்து வருகிறார்.  
செல்சீ 1955ஆம் ஆண்டில் முதல்முறையாக கூட்டிணைவு வாகையாளர் பட்டத்தை வென்றது. தொடர்ந்து 1960களிலும் 1970கள்,1990கள் மற்றும் 2000களில் பல வெற்றிகளைப் பெற்றுள்ளது. செல்சீயின் வரலாற்றில் கடந்த பத்தாண்டுகள் மிகவும் வெற்றிகரமான காலமாக அமைந்திருந்தது; 2010இல் முதல்முறையாக கூட்டிணைவு முதலிடத்தையும் எஃப்.ஏ கோப்பையையும் (இது *இரட்டை வெற்றி* எனப்படும்) வென்றது. 2012இல் முதல்முறையாக ஐரோப்பிய வெற்றியாளர் கோப்பையை வென்றது. மொத்தமாக, செல்சீ ஆங்கில கூட்டிணைவு வாகையாளராக நான்கு முறையும் எஃப் ஏ கோப்பையை ஏழு முறையும், கூட்டிணைவுக் கோப்பையை நான்கு முறையும் யூஈஎஃப்ஏ கோப்பை வெற்றியாளர்களின் கோப்பையை இரண்டு முறையும் யூஈஎஃப்ஏ வாகையாளர் கூட்டிணைவு வாகையாளராக ஒருமுறையும் வென்றுள்ளனர்.  
செல்சீயின் வழமையான சீருடை வெள்ளை வண்ண காலுறைகளுடன் ரோயல் நீல வண்ணத்தில் சட்டைகளும் அரைக்காற் சட்டைகளுமாகும். இதனால் இக்கழகத்தின் அணி பரவலாக *த புளூசு* (நீலங்கள்) என அழைக்கப்படுகின்றனர். கழகத்தின் சின்னம் பல முறை மாற்றப்பட்டுள்ளது. தற்போதுள்ள சின்னம் 1950இல் அறிமுகப்படுத்தியதன் திருத்தப்பட்ட ஒன்றாகும். அனைத்துக் காலத்துக்குமான ஆங்கில கால்பந்துப் போட்டிகளுக்கான மிக உயர்ந்த பார்வையாளர் எண்ணிக்கைகளில் தொடர்ந்து ஐந்தாவது தரநிலையில் உள்ளது. 2011-12 பருவத்தில் சராசரியாக தங்கள் தாய் அரங்கில் 41,478 பார்வையாளர்களைக் கொண்டிருந்தது; இது முதன்மைக் கூட்டிணைவில் ஆறாவது மிக உயரிய எண்ணிக்கை ஆகும்.
# வானில் பறக்கும் புள்ளெலாம் (நூல்)

**வானில் பறக்கும் புள்ளெலாம்** என்பது சு. தியடோர் பாசுக்கரன் எழுதிய சூழலியல் பற்றிய மூன்றாவது கட்டுரைத் தொகுதி. இந்நூலில் காட்டுயிர்கள், அவற்றின் வாழ்விடங்கள், மொழி, உரையாடல்கள் என்னும் பகுப்புகளில் கட்டுரைகள் இடம்பெற்றுள்ளன. இவற்றில் பெரும்பாலான கட்டுரைகள் உயிர்மை இதழில் தொடராக வெளிவந்தவை. இந்நூல் உயிர்மை பதிப்பகத்தால் பதிப்பிக்கப்பட்டுள்ளது.
# லோமே

**லோமே** , டோகோ நாட்டின் தலைநகரமும் மிகப்பெரிய நகரமும் ஆகும். இதன் மக்கட்டொகை 837,437 ஆகும். கினி வளைகுடாவில் அமைந்துள்ள இந்நகரம், நாட்டின் நிர்வாக, கைத்தொழில் மையமாகவும் பிரதான துறைமுகமாகவும் விளங்குகின்றது. கோப்பி, கொக்கோ, கொப்பரை போன்ற பொருட்கள் இங்கிருந்து ஏற்றுமதி செய்யப்படுகின்றன. இங்கு பெற்றோலிய சுத்திகரிப்பு நிலையம் ஒன்றும் உள்ளது.
# பெருந்தொற்று

**பெருந்தொற்று** (Epidemic) என்பது கொடுக்கப்பட்ட இடத்தில், கொடுக்கப்பட்ட மனித சனத்தொகையில், குறிப்பிட்ட ஒரு நோயானது புதிதாகப் பரவ ஆரம்பிக்கையில், அண்மைய அனுபவங்களின்படி எதிர்பார்க்கும் அளவைவிட எல்லைமீறிப் போவதாகும். நோயானது இப்படி திடீரெனப் பரவ ஆரம்பித்து, விரைவாக சனத்தொகையில் பரவும்.  
குறிப்பிட்ட நோயானது நோய்த்தொற்று விரைவாகப் பரவுவதால், ஒரு நாட்டில் இருந்து இன்னொரு நாட்டுக்கோ, அல்லது ஒரு கண்டத்தில் இருந்து இன்னொரு கண்டத்துக்கோ பரவி, பெரிய இடத்தில் மக்களைத் தாக்கும்போது, அது உலகம்பரவுநோய் என அழைக்கப்படும்  
நோய்க்கான காரணியில் அதிகரிப்பு ஏற்படும்போது இவ்வாறு நிகழலாம். அதற்கான காரணங்கள் இவ்வாறு கொள்ளைநோய் என அறிமுகப்பட்டது.
# உலக எயிட்சு நாள்

**உலக எய்ட்ஸ் நாள்** (*World AIDS Day*) ஆண்டுதோறும் திசம்பர் முதல் நாள் கடைப்பிடிக்கப்படுகிறது. ஆண்டுதோறும் ஒரு கருப்பொருளின் அடிப்படையில் நிகழ்வுகள் மேற்கொள்ளப்படுவது வழக்கம். இந்நாள் எய்ட்ஸ் நோய் மற்றும் அதன் விளைவுகள் பற்றிய விழிப்புணர்வை ஏற்படுத்துவதை நோக்கமாகக் கொண்டது. எய்ட்ஸ் நாள் பற்றிய எண்ணக்கரு முதலாவதாக 1988 இல் நடைபெற்ற, எய்ட்ஸ் பற்றிய உலக சுகாதார அமைச்சர் மாநாட்டில் உருவானது. அதன் பிறகு அரசுகளும் தன்னார்வத் தொண்டு நிறுவனங்களும் இந்நாளை உலகம் முழுவதும் நடைமுறைப்படுத்தி வருகின்றன.  
1981-இலிருந்து 2007- வரை எய்ட்ஸ் நோயால் இறந்தவரின் எண்ணிக்கை 250 லகரங்களுக்கு மேல். 2007-ஆம் ஆண்டு வரை 332 லகரம் மக்கள் இந்நோயுடன் வாழ்ந்து வருகின்றனர். இதனால் இந்நோய் வரலாற்றிலேயே மிக கொடூரமான தொற்றுநோயாக கருதப்படுகிறது. சமீபத்திய சிகிச்சை முறைகளின் முன்னேற்றம் மற்றும் கண்காணிப்பின் கீழ் இருந்தும், எய்ட்ஸ் நோயால் உலகெங்கிலும் 2007-ஆம் ஆண்டில் 20 லகரம் உயிரிழப்பு ஏற்பட்டது ,இதில் 270,000 குழந்தைகள்.
# உலக எயிட்சு நாள்

## வரலாறு

சுவிட்சர்லாந்தில் உள்ள ஜெனீவாவில் அமைந்துள்ள உலக சுகாதார அமைப்பில் எயட்சிர்க்கான உலகளாவிய நிகழ்ச்சியின் பொது தகவல் அதிகாரிகளான ஜேம்ஸ் பன்ஸ் மற்றும் தாமஸ் நெட்டேர் எனும் இருவரால் 1987-ஆம் ஆண்டு ஆகஸ்ட் மாதம் உருவாக்கப்பட்டதே உலக எய்ட்ஸ் தினம். . தங்கள் யோசனையை எயட்சிர்கான உலகளாவிய நிகழ்ச்சியின் இயக்குநர் முனைவர் ஜோனதன் மன்னிடம் கொண்டு சென்றனர் இருவரும். முனைவர்.மன்னுக்கு இது பிடித்து போகவே,அவர் இதை அங்கீகரித்து , 1988-ஆம் ஆண்டு டிசம்பர் முதலாம் நாளை உலக எய்ட்ஸ் தினமாக கடைபிடிக்க பரிந்துரை செய்தார்.  
டிசம்பர் முதலாம் நாளை அத்தினமாக கடைபிடிக்க பன் தான் யோசனை வழங்கினர்,ஏனெனில் அப்பொழுது தான் மேற்கத்திய செய்தி நிறுவனங்களின் கவனம் அவ்வருடம் (1988) நடைபெறும் தேர்தலை முழுமையாக ஒலிபரப்பு செய்து ஓய்ந்திருக்கும்.ஆதலால்,புது செய்திக்காக காத்திருக்கும் அமெரிக்க செய்தி நிறுவனங்களை கொண்டு இந்நாளை உலகம் முழுதும் கடைபிடிக்க அணுகவது செரியானது என்று தீர்மானித்தார்கள்.மேலும், டிசம்பர் ஒன்று என்பது தேர்தல் முடிந்து சில நாட்களுக்கு பின்னும், கிறிஸ்த்துமஸ் விடுமுறை தொடங்க சில நாட்களுக்கு முன்னும் வருவதால், அதுவே உலக நாள்காட்டியில் சரியான நாளாக அமையும் என்று பன்ஸ் மற்றும் நெட்டேர் உணர்ந்தார்கள்.  
எச். ஐ. வி/எய்ட்ஸ்க்காக கூட்டு ஐக்கிய நாடுகள் நிகழ்ச்சி 1996-ஆம் ஆண்டு செயல்பாட்டிற்கு வந்தது, மேலும் இதுவே உலக எய்ட்ஸ் தினத்திற்கான திட்டம் மற்றும் ஊக்குவிப்பை செய்தது. ஒரே நாளில் செய்வதற்கு பதிலாக1997-ஆம் ஆண்டு இந்நிகழ்ச்சி உலக எய்ட்ஸ் பிரச்சாரத்தை உருவாக்கி,அதன் மூலமாக வருடம் முழுவதும் செய்திப்பரிமாற்றம்,தடுப்பு மற்றும் கல்வி வழங்கின.  
முதல் இரண்டு வருடங்களில்,எய்ட்ஸ் தினத்திற்கான கருப்பொருள் குழந்தைகள் மற்றும் இளம் வயதினரையே சுற்றி இருந்தது. எய்ட்சால் அவதியூருபவர்கள் மற்றும் ஹெட்ச்.ஐ.வியால் பாதிக்கப்படுபவர்கள் எல்லா வயதினருமே என்பதனால் இந்த கருப்பொருள்கள் பின்பு கடினமாக எதிர்க்கப்பட்டன.  
2004-ஆம் ஆண்டு உலக எய்ட்ஸ் பிரச்சாரம் ஒரு சுதந்திர சங்கமாக மாறியது.  
ஒவ்வொரு வருடமும், போப்பரசர்கள் இரண்டாம் ஜான் பால் மற்றும் பதினாறாம் பெனெடிக்ட் உலக எய்ட்ஸ் தினத்தன்று நோயாளிகள் மற்றும் மருத்துவர்களுக்கு வாழ்த்துச் செய்தி வெளியிடுவார்கள்.
# உலக எயிட்சு நாள்

## நோக்கம்

எயிட்சு மேலும் பரவாமல் தடுக்கவும், அதனால் ஏற்பட்ட பாதிப்புகளை குறைக்கவும், பாதிக்கப்பட்டவர்களுக்கு பரிவு காட்டவும் மக்கள் மத்தியில் விழிப்புணர்வை ஏற்படுத்துவது தான் உலகளாவிய இந்த தினத்தின் நோக்கமாகும்.
எயிட்சு பாதிப்புக்கு உள்ளானவர்களின் உணர்வுகளை மதிக்கவும் அவர்களின் உரிமைகளை மதிக்கவும் மக்களை பழக்குவதும் இதன் முக்கிய குறிக்கோளாகும். 'கல்வி மற்றும் விழிப்புணர்வு' மட்டுமே எயிட்சு தடுப்பிற்கான சிறந்த மற்றும் சரியான சமூக மருந்து என்பதை உணர்ந்து விழாக்கள், நாடகங்கள், நாட்டியங்கள் ஆகியவற்றில் எயிட்சு தடுப்பு மற்றும் விழிப்புணர்வு அம்சங்களை இடம் பெற செய்து மக்களுக்கு விழிப்புணர்வு கருத்துகளை பரப்ப செய்வதே இந்நாளின் நோக்கமாகும்.
# உலக எயிட்சு நாள்

## எச் ஐ வி பாதிப்பின் விவரங்கள்

எச் ஐ வி பாதிப்புக்குள்ளான மக்களை அதிகம் கொண்டுள்ள இரண்டாவது நாடு இந்தியா ஆகும். 35 % எயிட்சு நோயாளிகள் 15 முதல் 24 வயதிற்கு உட்பட்டவர்களே. 86 % பாதுகாப்பு அற்ற உடலுறவின் மூலமாகவும், 4 % எச் ஐ வி தொற்று உள்ள கர்ப்பிணிகளின் மூலமாகவும், 2 % சரியாக சுத்தம் செய்யப்படாத ஊசிகளை பயன்படுத்துவதின் மூலமும், 2 % பரிசோதனை செய்யப்படாத ரத்தத்தின் வழியாகவும், மீதி 6 % பிற காரணங்களாலும் பரவுவதாக கண்டறியப்பட்டுள்ளது. (NACO 2004).
# உலக எயிட்சு நாள்

## இந்தியாவில் எயிட்சு தடுப்பு முயற்சிகள்

- எயிட்சு-ஐ வெற்றிகொள்ள **யுவா** என்னும் இளைஞர் தேசிய இயக்கம் தொடங்கப்பட்டுள்ளது. **யுவா** என்பது 'Youth Unite for Victory on Aids என்பதன் சுருக்கமாகும். அதாவது ** எயிட்சு-ஐ வெல்ல ஒன்றுபட்ட இளைய பாரதம்**. இத்திட்டம் 27.06.2006 -இல் குடியரசு துணைத் தலைவரால் தொடங்கப்பட்டது. நாட்டு நலப்பணித் திட்டம், தேசிய மாணவர் படை,நேரு யுவ கேந்த்ரா,சாரணர் இயக்கம்,இளைஞர் செஞ்சிலுவை சங்கம் உள்ளிட்ட 7 தேசிய இளைஞர் அமைப்புகள் அங்கம் வகிக்கின்றன. மொத்தமாக 21 மில்லியன் தனார்வ தொண்டர்கள் சேவை புரிகின்றனர்.
# உலக எயிட்சு நாள்

## தமிழ்நாட்டில் எயிட்சு தடுப்பு முயற்சிகள்

- 2005 -06 ம் கல்வி ஆண்டு முதல் தமிழகத்தில் உள்ள அனைத்து கல்லூரிகளிலும் தமிழ்நாடு மாநில எயிட்சு கட்டுப்பாட்டு சங்கத்தின் நிதி ஆதரவில் **ரெட் ரிப்பன் கிளப்** தொடங்கப்பட்டு உள்ளது.
# உலக எயிட்சு நாள்

## கருப்பொருட்களை தேர்ந்தெடுத்தல்

வடக்கு வாசலின் தூண்களுக்கு இடையே தொங்கவிடப்பட்டுள்ள பெரிய சிகப்பு நாடா ]]
நகரில் வைக்கப்பட்டுள்ள 67 மீட்டர் உயரமுள்ள *ஆணுறை* ]]  
1988-2004 வரையான எய்ட்ஸ் நாள் யுஎன்எய்ட்ஸ் நிறுவனத்தால் மேற்கொள்ளப்பட்டு வந்தது. 2005 முதல் இப்பொறுப்பு "உலக எய்ட்ஸ் பிரச்சாரம்" (உலக எய்ட்ஸ் பிரச்சாரம் ) என்ற அமைப்பிடம் ஒப்படைக்கப்பட்டுள்ளது.  
<div align=>**உலக எய்ட்ஸ் நாள் கருப்பொருள் 1988 - 2015**</div>
<div>
| 1989 | இளைஞர் |  |
| --- | --- | --- |
| 1990 | எய்ட்சும் பெண்களும் |  |
| 1991 | சவாலை பகிர்ந்து கொள்ளல் |  |
| 1992 | சமூகத்தின் ஈடுபாடு |  |
| 1993 | செயலாற்றுதல் |  |
| 1994 | எய்ட்சும் குடும்பமும் |  |
| 1995 | உரிமைகளையும் பொறுப்புகளையும் பகிர்ந்து கொள்ளல் |  |
| 1996 | ஒரு உலகம் ஒரு நம்பிக்கை |  |
| 1997 | எய்ட்சுடன் வாழும் குழந்தைகள் |  |
| 1998 | மாற்றத்துக்கான சக்தி: இளம் வயதினருடன் உலக எய்ட்ஸ் பிரச்சாரம். |  |
| 1999 | செவிகொடு, கற்றுக்கொள், வாழ்: குழந்தைகள் மற்றும் இளம் வயதினருடன் உலக எய்ட்ஸ் பிரச்சாரம். |  |
| 2000 | எய்ட்ஸ்: மாற்றம் செய்யும் மனிதர் |  |
| 2001 | நான் கவனிக்கிறேன்.நீங்கள்? |  |
| 2002 | வடு மற்றும் பாகுப்பாடு |  |
| 2003 | வடு மற்றும் பாகுப்பாடு |  |
| 2004 | பெண்கள், எச்.ஐ.வி., எய்ட்ஸ் |  |
| 2005 | எய்ட்சை நிறுத்து. சத்தியத்தை காப்பாற்று |  |
| 2006 | எய்ட்சை நிறுத்து. சத்தியத்தை காப்பாற்று- Accountability |  |
| 2007 | எய்ட்சை நிறுத்து. சத்தியத்தை காப்பாற்று |  |
| 2008 | எய்ட்சை நிறுத்து. சத்தியத்தை காப்பாற்று |  |
| 2009 | எய்ட்சை நிறுத்து. சத்தியத்தை காப்பாற்று |  |
| 2010 | எய்ட்சை நிறுத்து. சத்தியத்தை காப்பாற்று |  |
| 2011 | பூஜ்யத்தை அடைவோம் : எச்.ஐ.வி பாதிப்பு பூஜ்யமாக இருக்கட்டும் |  |
| 2012 | ஒன்றாய் இணைந்து எய்ட்ஸை ஒழிப்போம் |  |
| 2013 | பூஜ்ஜிய பாகுபாடு |  |
| 2014 | இடைவெளியை குறைப்போம் |  |
| **2015** | விரைவான வழியில் எய்ட்ஸ்க்கு முடிவளிப்போம் | } |
</div>
# சமந்தா ருத் பிரபு

**சமந்தா ருத் பிரபு ** (*Samantha Ruth Prabhu*, பிறப்பு: ஏப்ரல் 28, 1987) இந்தியத் திரைப்பட நடிகையும் உருமாதிரிக் கலைஞரும் ஆவார். இவர் தமிழ், தெலுங்குத் திரைப்படங்களில் நடித்து வருகிறார். 2007இல் இரவி வருமணுடைய *மாஸ்கோவின் காவிரி* திரைப்படத்தில் முதன்முதலாக நடிக்கத் தொடங்கியிருந்தாலும், தெலுங்குத் திரைப்படமான *ஏ மாயா சேசவா* முதலில் வெளிவந்து, மிகப்பெரிய வெற்றி பெற்றது. இப்படத்தின் தமிழ் பதிப்பான விண்ணைத்தாண்டி வருவாயா திரைப்படத்தில் சிறிய கதாபாத்திரத்தில் நடித்திருந்தார். இத்திரைப்படத்திற்காக, சிறந்த தென்னிந்திய அறிமுக நடிகைக்கான பிலிம்பேர் விருதை (2010) இவர் பெற்றுக் கொண்டார். இவர் அதன்பிறகு நடித்த *பிருந்தாவனம்* (2010), *தூக்குடு* (2011), *சீத்தம்ம வாகிட்டிலோ சிரிமல்லி செட்டு* (2012), *அத்தாரிண்டிகி தாரேதி* (2013), *கத்தி* (2014) போன்ற திரைப்படங்கள் வெற்றி பெற, தமிழ், தெலுங்குத் திரைப்படத் துறைகளில் பெயர்பெற்ற, கூடிய சம்பளம் பெறும் நடிகைகளுள் ஒருவராக உள்ளார். இவரது அழகும் துல்லியமான நடிப்பும் இவரை தமிழ் மற்றும் தெலுங்கு சினிமாவில் முன்னணியில் வைத்திருக்கின்றன.
# சமந்தா ருத் பிரபு

## ஆரம்பகால வாழ்க்கை

சென்னையில் பிறந்த இவருக்கு யசோதா என்ற பெயரும் உண்டு. இவர் சென்னை தி. நகரில் உள்ள ஹோலி ஏஞ்சல்ஸ் ஆங்கிலோ - இந்திய மேல்நிலைப்பள்ளியில் இளமைக்கால கல்வியும், பின்னர் ஸ்டெல்லா மேரிஸ் கல்லூரியில் வணிகவியல் துறையில் இளங்கலைப் பட்டமும் பெற்றார். கல்லூரியில் படிக்கும் போதே நாயுடு ஹாலில் விளம்பர நடிகையாகவும் பணியாற்றினார். பின்னர் கௌதம் மேனன் மூலம் தமிழ்த் திரைப்படத்தில் அறிமுகமானார்.
# சமந்தா ருத் பிரபு

## தொழில் வாழ்க்கை

கௌதம் மேனன் இயக்கத்தில் இவர் நடித்த *ஏ மாய சேசாவே* திரைப்படம், முதன்முதலாக ஏ. ஆர். ரகுமானுடன் கௌதம் மேனன் இணைவதால் மிகப்பெரிய எதிர்பார்ப்பைக் கொண்டு இருந்தது. அத்திரைப்படத்திற்காக ஆகஸ்ட் 2009-தில் சமந்தா ஒப்பந்தம் செய்யப்பட்டார், அத்திரைப்படம் பிப்ரவரி 16, 2010-ல் வெளியானது. இவர் *ஜெஸ்ஸி* என்னும் ஐதராபாத்தில் வசிக்கும் மலையாள கிருத்துவ பெண்ணாக நடித்திருந்தார். இத்திரைப்படம் வெளியான பிறகு, சமந்தாவின் நடிப்பை பாராட்டி நாளிதழ்களில் வரத்துவங்கியது. சிபி (Sify) உட்பட பல இணையத்தளத்தில் இவரை "மக்களின் மனதை கொள்ளை கொள்பவள்"("scene-stealer") என்றும் அவருடைய அழகு, "கவர்ந்திழுப்பதாகவும்" ("is alluring"), என சிபியில் இவரைப் புகழ்ந்து விமர்சனங்கள் எழுதப்பட்டிருந்தது. பின்னர் 2021 ஆம் ஆண்டு இருவரும் கருத்து வேறுபாட்டால் திருமண பந்தத்தில் இருந்து பிரிந்துவிட்டதாக கூட்டாக அறிவித்தனர். திசம்பர் 1, 2025இல் சமந்தா, *பேமலி மேன்* முதலிய வலைத் தொடர்களை இயக்கிய இராஜ் நிடிமோறுவை கோயமுத்தூர் ஈஷா யோக மையத்திலுள்ள இலிங்க பைரவி கோயிலில் திருமணம் செய்துகொண்டார்.
# சமந்தா ருத் பிரபு

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |  |
| --- | --- | --- | --- | --- | --- |
| 2010 | *விண்ணைத்தாண்டி வருவாயா* | நந்தினி | தமிழ் | சிறப்புத் தோற்றம் |  |
| 2010 | *ஏ மாய சேசாவே* | ஜெஸ்ஸி | தெலுங்கு | சிறந்த அறிமுக நடிகைக்கான தென்னிந்திய பிலிம்பேர் விருது
நந்தி சிறப்பு நடுவர் விருது |  |
| 2010 | *பாணா காத்தாடி* | பிரியா | தமிழ் | பரிந்துரை - சிறந்த அறிமுக நடிகைக்கான விஜய் விருது |  |
| 2010 | *மாஸ்கோவின் காவிரி* | காவேரி தங்கவேலு | தமிழ் |  |  |
| 2010 | *பிருந்தாவனம்* | இந்து | தெலுங்கு |  |  |
| 2011 | *நடுநிசி நாய்கள்* | தமிழ் | சிறப்புத் தோற்றம் |  |  |
| 2011 | *தூக்குடு* | பிரசாந்தி | தெலுங்கு |  |  |
| 2012 | *ஏக் தீவானா தா* | சமந்தா | இந்தி | சிறப்புத் தோற்றம் |  |
| 2012 | *ஈகா* | பிந்து | தெலுங்கு |  |  |
| 2012 | *நான் ஈ* | தமிழ் |  |  |  |
| 2012 | *நீ தானே என் பொன்வசந்தம்* | நித்யா வாசுதேவன் | தமிழ் |  |  |
| 2012 | *யேடோ வெல்லிப்போயிந்தி மனசு* | தெலுங்கு |  |  |  |
| 2012 | *அஸ்ஸி நப்பே பூரே சாவ்* | இந்தி |  |  |  |
| 2012 | *ஆட்டோநகர் சூர்யா* | சிரிசா | தெலுங்கு |  |  |
| 2012 | *சீதம்மா வகித்லோ சிரிமல்லே சேத்து* | கீதா | தெலுங்கு |  |  |
| 2012 | *யெவடு* | தெலுங்கு |  |  |  |
| 2014 | *கத்தி* | தமிழ் |  |  |  |
| 2015 | *10 என்றதுக்குள்ள* | தமிழ் |  |  |  |
| 2015 | ''தங்கமகன் | தமிழ் |  |  |  |
| 2015 | ''தெறி | மித்ரா | தமிழ் |  |  |
| 2016 | *24* | சத்யா எ சத்தியபாமா | தமிழ், தெலுங்கு | குரல்: பாடகி சின்மயி | } |
# சமந்தா ருத் பிரபு

## விருதுகள்

| 2011 | சினிமா விருதுகள் (CineMAA Awards) | சிறந்த அறிமுக நடிகை | *ஏ மாய சேசாவே* |
| --- | --- | --- | --- |
| தென்னிந்திய பிலிம்பேர் விருது | சிறந்த நடிகை (தெலுங்கு) |  |  |
| சிறந்த அறிமுக நடிகை |  |  |  |
| நந்தி விருது | நந்தி சிறப்பு நடுவர் விருது |  |  |
| டி. எஸ். ஆர் தொலைக்காட்சி-9 திரைப்பட விருது | டி. எஸ். ஆர் தொலைக்காட்சி-9 சிறந்த கதாநாயகி விருது |  |  |
| விஜய் விருதுகள் | சிறந்த அறிமுக நடிகைக்கான விஜய் விருது | *பாணா காத்தாடி* | } |
# இசுரேலிய இராணுவத் தலைமையகம்

**இசுரேலிய இராணுவத் தலைமையகம்** அல்லது **இராணுவ தலைமையங்களின் பொது அலுவலர் கட்டளை** (*General Officer Commanding Army Headquarters*, , *Zro'a HaYabasha*, *படைக்கலம்*) என்பது 1998 இல் பல படைகளின் தலைமையகமாகக் காணப்படுகின்றது. இது எபிரேய மொழியில் *மாஸி* என உத்தியோகப் பூர்வமற்று அழைக்கப்படும். இது கணினிப் பாதுகாப்புப் பிரிவு உட்பட்ட இசுரேலிய பாதுகாப்புப் படைகளின் தரைப்படைகளை ஒன்று சேர்க்கிறது. தற்போதைய இசுரேலிய தரைப்படைகளின் அளவானது கிட்டத்தட்ட 125,000 செயலிலுள்ள படைவீரர்களையும் 600,000 நெருக்கடி கால படைவீரர்களையும் கொண்டுள்ளது.
# இசுரேலிய இராணுவத் தலைமையகம்

## பிரிவுகளும் கட்டமைப்பும்

இது ஐந்து தரைப் போர் நடவடிக்கைப் படைகளைக் குறித்த இராணுவ செயற்பாட்டிற்காகக் கொண்டுள்ளது.  
- சார்பியக்கப் படைகள்
- இசுரேலிய காலாட்படை
- கவசப் படை
- சண்டை உதவிப் படைகள்
- இசுரேலிய பீரங்கிப்படைகள்
- இசுரேலிய பொறியியல் படை
- இசுரேலிய கள புலனாய்வுப் படை  
மேலதிகமாக இன்னும் நான்கு பிரிவுகளைக் கொண்டுள்ளது:
- திட்டப் பிரிவு
- "தரைப்" பிரிவு
- தனிநபர் பிரிவு
- தொழில்நுட்பப் பிரிவு
# இசுரேலிய இராணுவத் தலைமையகம்

## வெளியிணைப்புகள்

- Army Headquarters' LIC2005: an international conference on "Warfare in Low Intensity Conflict"
# கிளாந்தான்

**கிளாந்தான்** (ஆங்கிலம்: *Kelantan*; மலாய் மொழி: *Kelantan Darul Naim*; சீனம்: 吉蘭丹; சாவி: کلنتن دار النعيم தாய் மொழி: รัฐกลันตัน) என்பது தீபகற்ப மலேசியாவின் கிழக்கே உள்ள ஒரு பெரிய மாநிலம் ஆகும். இந்த மாநிலத்தின் வடக்கே தாய்லாந்து நாடு உள்ளது. கிளாந்தான் மாநிலத்திற்கு மேற்கே பேராக், கெடா, பெர்லிஸ் மாநிலங்கள் உள்ளன. தெற்கே திராங்கானு, பகாங் மாநிலங்கள் உள்ளன. கிழக்கே தென் சீனக் கடல் உள்ளது. பகாங் மாநிலம் மலேசியத் தலைநகர் கோலாலம்பூரில் இருந்து சுமார் 474 கிலோ மீட்டர் தொலைவில் இருக்கின்றது.  
கோத்தா பாரு நகரம் கிளாந்தான் மாநிலத்தின் அரச நகரமாகவும், தலைநகரமாகவும் விளங்குகின்றது. கிளாந்தான் மாநிலத்திற்கு ‘டாருல் நாயிம்’ எனும் நன்மதிப்பு அரபு அடைமொழியும் உண்டு. ’டாருல் நாயிம்’ என்றால் ‘மகிழ்ச்சியான இருப்பிடம்’ என்று பொருள்.  
கிளாந்தான் ஒரு விவசாய மாநிலம் ஆகும். இங்கு நெல் வயல்கள் நிறைந்து காணப்படுகின்றன. கடற்கரைகளில் நிறைய மீனவக் கிராமங்கள் உள்ளன. பல ஆயிரம் ஆண்டுகளாகப் பூர்வீகக் குடிமக்கள், இந்த மாநிலத்தில் வாழ்ந்து வருகின்றனர்.
# கிளாந்தான்

## வரலாறு

கிளாந்தான் எனும் பெயர் *Melaleuca leucadendron* எனும் சதுப்பு நில தேயிலை மரத்தின் பெயரில் இருந்து வந்ததாகச் சொல்லப்படுகிறது. ‘கோலாம் தானா’ எனும் நிலக்குளத்தின் பெயரில் இருந்து வந்ததாகவும் ஒரு சாரார் சொல்கின்றனர். கிளாந்தானை சயாமியர்கள் ஆட்சி செய்த போது ‘கெலாந்தான்’ (தாய் மொழி: กลันตัน) என்று அழைத்தனர்.  
வரலாற்றுக் காலத்துக்கு முற்பட்ட மனித குடியிருப்புகள் கிளாந்தான் மாநிலத்தில் கண்டுபிடிக்கப்பட்டுள்ளன. அங்கு வாழ்ந்த மக்கள் சீனாவின் பூனான் பேரரசு, கெமர் பேரரசு, ஸ்ரீ விஜயா பேரரசு, மஜாபாகித் அரசு போன்ற மாபெரும் பேரரசுகளுடன் தொடர்பு வைத்து இருந்தனர்.
# கிளாந்தான்

## வரலாறு

### ராஜா குமார்

1411இல் கிளாந்தான் மாநிலத்தின் ஆளுநராக இருந்த ராஜா குமார், சயாமிய ஆட்சியில் இருந்து விடுதலை பெற்றார். அதன் பின்னர், 15ஆம் நூற்றாண்டு இறுதி வாக்கில், கிளாந்தான் முக்கிய வணிகத் தளமாக மாற்றம் கண்டது. 1499இல் கிளாந்தான் மாநிலத்தின் ஆளுமை, மலாக்கா பேரரசின் கீழ் வந்தது.  
1511இல் மலாக்கா வீழ்ச்சி அடைந்ததும், கிளாந்தான் அரசு சிறு சிறு பிரிவுகளாகப் பிரிக்கப்பட்டது. அந்தப் பிரிவுகளை குழுத் தலைவர்கள் நிர்வாகம் செய்தனர். அந்தக் காலகட்டத்தில் தென் தாய்லாந்தில் இருந்த பட்டாணி அரசுக்கு கிளந்தான் குழுத்தலைவர்கள் கப்பம் கட்டினர். 17ஆம் நூற்றாண்டின் இறுதி வாக்கில் பெரும்பாலான குழுத்தலைவர்கள் பட்டாணி அரசின் குடிமக்களாக மாறினர்.
# கிளாந்தான்

## வரலாறு

### ஆங்கிலோ-சயாமிய உடன்படிக்கை

1760இல் குபாங் லாபு எனும் ஓர் இராணுவத் தலைவர், கிளாந்தான் மாநிலத்தில் பிரிந்து கிடந்த சிற்றரசுகளை ஐக்கியப் படுத்துவதில் வெற்றி கண்டார். 1909ஆம் ஆண்டில் ஆங்கிலோ-சயாமிய உடன்படிக்கை கையெழுத்தானது. அந்த உடன்படிக்கையின் படி கிளாந்தான், திரங்கானு, கெடா, பெர்லிஸ் மாநிலங்கள் பிரித்தானியர்களிடம் ஒப்படைக்கப் பட்டது. கிளாந்தான் மாநிலத்திற்கு ஜே.எஸ்.மாஸ்கோன் என்பவர்ஒரு பிரித்தானிய ஆலோசகராக நியமிக்கப்பட்டார்.
# கிளாந்தான்

## வரலாறு

### ஜப்பானியர் ஆட்சி

1941 டிசம்பர் 8ஆம் தேதி ஜப்பானியர்கள் கிளாந்தானில் தரையிறங்கினர். டிசம்பர் 22ஆம் தேதி, கிளாந்தான் ஜப்பானியர்களின் ஆட்சியின் கீழ் வந்தது. எனினும் 1943இல் ஜப்பானியர்கள் கிளந்தானை சயாமியர்களிடம் ஒப்படைத்தனர். 1945 செப்டம்பர் 8ஆம் தேதி ஜப்பானியர்கள் சரண் அடையும் வரையில், கிளாந்தான் சயாமியர்களின் வசம் இருந்தது.  
1948இல் மலாயா கூட்டமைப்பு தோற்றுவிக்கப்பட்டதும், அதில் கிளாந்தான் இணைந்தது. 1957இல் மலாயா சுதந்திரம் பெற்றது. 1963இல் மலேசியா உருவானதும் அதில் ஒரு மாநிலமாக கிளாந்தான் பிரகடனம் செய்யப்பட்டது.
# கிளாந்தான்

## புவியியல்

பல நூற்றாண்டுகளாக, கிளாந்தான் மாநிலம் மற்ற மாநிலங்களில் இருந்து ஒதுக்கப்பட்ட ஒரு மாநிலமாகவே இருந்து வந்துள்ளது. கிளாந்தான் மாநிலம் மட்டும் அல்ல. தீபகற்ப மலேசியாவின் மற்ற கிழக்குக்கரை மாநிலங்களான பகாங், திரங்கானு மாநிலங்களும் பின்தங்கிய மாநிலங்களாகவே இருந்து வந்துள்ளன. அதற்கு முக்கிய காரணம் மத்தியமலைத் தொடரான தித்திவாங்சா மலைகள் ஆகும்.  
தீபகற்ப மலேசியாவை தித்திவாங்சா மலைத்தொடர் இரண்டாகப் பிரிக்கின்றது. மத்தியமலைத் தொடரைக் கடந்து மேற்குப் பகுதியில் இருந்து கிழக்குக்கரைக்குச் செல்ல பல வாரங்கள் பிடிக்கும். மத்தியமலைத் தொடரில் உள்ள மலைகள் அனைத்தும் மிகவும் உயரமான மலைகள் ஆகும். குனோங் கொர்பு போன்ற உயரமான மலைகள் இங்கு உள்ளன. ஆகவே, அவற்றைக் கடந்து செல்வது என்பது எளிதான காரியம் அல்ல.
# கிளாந்தான்

## புவியியல்

### கிளாந்தான் வரலாற்றில் கடல்களும், கப்பல்களும்

முன்பு காலங்களில் கிளாந்தானுக்குச் செல்ல வேண்டும் என்றால் கடல் வழியாகச் செல்ல வேண்டிய ஒரு நிலை இருந்தது. பிரித்தானியர்கள் ஆட்சிக்கு வந்ததும் ஜொகூர் மாநிலத்தில் உள்ள கிம்மாஸ் நகரில் இருந்து கிளாந்தானுக்கு இரயில் பாதை அமைத்தனர். போக்குவரத்து சற்றே இலகுவானது.  
கடல் வழியாகச் செல்லும் போது தென்சீனக்கடலின் இராட்சச அலைகளையும், கடல் கொள்ளையர்களையும் கடந்து செல்ல வேண்டி இருந்தது. அதனால்தான் கிளாந்தான் மாநில வரலாற்றில் கடல்களும், கப்பல்களும் பிணைந்து போய்க் காணப்படுகின்றன.
# கிளாந்தான்

## புவியியல்

### நவீனமான நெடுஞ்சாலைகள்

1980களில் தலைநெடுஞ்சாலைகள் அல்லது பெருவழிகள் அமைக்கப்பட்டன. இந்தச் சாலைகள் கிளாந்தான் மாநிலத்தை மற்ற மாநிலங்களுடன் இணைக்க பெரிதும் உதவுகின்றன. தவிர மிக நவீனமான நான்குவழி நெடுஞ்சாலைகளும் அமைக்கப்பட்டுள்ளன. இந்தச் சாலைகள் மத்தியமலைத் தொடரைப் பிளந்து செல்கின்றன.  
இப்போது, மலேசியத் தலைநகர் கோலாலம்பூரில் இருந்து ஒருவர் கிளாந்தான் மாநிலத் தலைநகர் கோத்தாபாருவிற்கு ஐந்து மணி நேரத்தில் சென்று அடைய முடியும். அந்த அளவிற்கு நவீனமான சாலைகள் அமைக்கப்பட்டு விட்டன.
# கிளாந்தான்

## கிளாந்தான் மாவட்டங்கள்

கிளாந்தான் மாநிலத்தில் 10 மாவட்டங்கள் உள்ளன. மாவட்டங்களின் பட்டியல்:  
- பாச்சோக் மாவட்டம்
- குவா மூசாங் மாவட்டம்
- ஜெலி மாவட்டம்
- கோத்தா பாரு மாவட்டம்
- கோலா கிராய் மாவட்டம்
- மாச்சாங் மாவட்டம்
- பாசீர் மாஸ் மாவட்டம்
- பாசீர் பூத்தே மாவட்டம்
- தானா மேரா மாவட்டம்
- தும்பாட் மாவட்டம்
# கிளாந்தான்

## கிளாந்தான் மாவட்டங்கள்

### கிளாந்தானில் உள்ள முக்கிய நகரங்கள்

- கோத்தா பாரு
- பாசிர் பூத்தே
- பாசீர் மாஸ்
- தானா மேரா
- கோலா கிராய்
- ஜெலி
- ரந்தாவ் பாஞ்சாங்
- பெங்காலான் செப்பா
# கிளாந்தான்

## கிளாந்தான் மாவட்டங்களின் மக்கள் தொகை

| align=1 | align=கோத்தா பாரு | <>568,900 |
| --- | --- | --- |
| align=2 | align=பாசீர் மாஸ் | <>233,400 |
| align=3 | align=தும்பாட் | <>183,100 |
| align=4 | align=பாச்சோக் | <>158,900 |
| align=5 | align=பாசீர் பூத்தே | <>137,400 |
| align=6 | align=தானா மேரா | <>152,400 |
| align=7 | align=கோலா கிராய் | <>105,900 |
| align=8 | align=குவா மூசாங் | <>102,500 |
| align=9 | align=மாச்சாங் | <>112,900 |
| align=10 | align=ஜெலி | <>55,600 |
# கிளாந்தான்

## பொருளியல்

கிளாந்தான் ஒரு விவசாய மாநிலம் ஆகும். இங்கு நெல், ரப்பர், புகையிலை போன்றவை முக்கிய விவசாயப் பொருட்கள். கிளாந்தானின் 96 கி.மீ. நீள கடல்கரைகளில் மீன்பிடிப்புத் தொழில் மிக முக்கியத் தொழிலாக விளங்குகிறது. கைவினைப்பொருள்கள் தயாரித்தல், மரச்சாமான்கள் தயாரித்தல், பாத்திக் துணி நெய்தல் போன்றவை பிரதான குடிசைத் தொழில்கள் ஆகும்.  
காட்டு மரங்களும் அதிகமாக வெட்டப்பட்டன. ஆனால், இப்போது தடை செய்யப்பட்டுள்ளது. இருப்பினும், அரசாங்கம் அனுமதித்த காடுகளில் மட்டுமே காட்டு மரங்கள் வெட்டப்படுகின்றன. கிளாந்தான் மாநிலத்தின் தொலைகடல் தீவுகளில் சுற்றுலாத் துறை தீவிரம் அடைந்து வருகிறது.
# கிளாந்தான்

## பொருளியல்

### சுற்றுலா தளங்கள்

சஹாயா பூலான் *(Cahaya Bulan Beach*), இராமா கடல்கரை *(Irama Beach)*, பிசிக்கான் பாயு *(Pantai Bisikan Bayu)*, பந்தாய் சாபாக் *(Pantai Sabak*), ஸ்ரீ தூஜோ கடல்கரை *(Sri Tujuh Beach)* போன்றவை புகழ்பெற்ற சுற்றுலா தளங்கள் ஆகும். மலாய்க்காரர்களின் கலாசாரத் தொட்டில் *(Cradle of Malay Culture)* என்று கிளாந்தான் மாநிலம் மலேசியா வாழ் மக்களால் புகழப்படுகிறது.  
வாயாங் கூலிட் *(Wayang Kulit)* எனும் நிழல் பொம்மலாட்டம், டிக்கிர் பாராட் *(Dikir Barat)* நடனம், மாக் யோங் *(Mak Yong)* ஆட்டம், ரெபானா உபி *(Rebana Ubi)* இசை நடனம் போன்றவை கிளாந்தான் மாநிலத்திற்கே உரிய சிறப்பு கலை அம்சங்களாகும். அதைத் தவிர, பெரும் பட்டம் விடுதல், பெரும் பம்பரம் விடுதல் போன்றவை உலகப் புகழ் பெற்ற விளையாட்டு நிகழ்ச்சிகளில் சேர்க்கப்படுகின்றன.
# கிளாந்தான்

## பொருளியல்

### தங்க வெள்ளி டினார் நாணயங்கள்

கோத்தா பாரு தலைநகரமாகவும் முக்கியமான வணிக மையமாகவும் விளங்குகின்றது. 2010இல் கிளாந்தான் மாநிலத்தின், உள்நாட்டு ஒட்டுமொத்த உற்பத்தியின் தனிநபர் வருமானம் 10,004 ரிங்கிட்டாக இருக்கிறது. இது மற்ற சிலாங்கூர், பினாங்கு மாநிலங்களைக் காட்டிலும் மிக மிகக் குறைவானது ஆகும். மலேசியாவில் தங்க டினார், வெள்ளி டினார் நாணயங்களை வெளியிட்ட முதல் மாநிலமாக கிளந்தான் சிறப்பு பெறுகிறது.
# கிளாந்தான்

## பருவநிலை

கிளாந்தான் மாநிலம் அயனமண்டல பருவநிலையைக் கொண்ட மாநிலம். அதன் வெப்ப நிலை 21 to 32 °செல்சியஸ். வருடம் முழுமையும் விட்டு விட்டு மழை பெய்யும். நவம்பர் மாதத்தில் இருந்து ஜனவரி மாதம் வரையில் மழைப்பருவ காலம்.
# கிளாந்தான்

## அரசியல் நிர்வாகம்

1949ஆம் ஆண்டு கிளாந்தான் அரசியலமைப்பு அமலுக்கு வந்தது. கிளாந்தான் அரசியலமைப்பு இரு பிரிவுகளாகப் பிரிக்கப்படுகின்றன.  
- முதலாவது பிரிவு: சட்டப்பிரிவுகள்.
- இரண்டாவது பிரிவு: பொதுமக்களுக்கான சட்ட அமைப்புகள்
# இசுரேலிய வான்படை

**இசுரேலிய விமானப்படை** (**ஐஏஎப்**; : זרוע האוויר והחלל, *Zroa HaAvir VeHahalal*, "வான் மற்றும் வான்வெளி படைக்கலம்", இது பொதுவாக חיל האוויר, *Kheil HaAvir*, "வான் படைகள்" எனப்படும்) என்பது இசுரேலிய அரசின் விமானப்படையும் இசுரேலிய பாதுகாப்புப் படைகளின் வான் படைக்கலமுமாகும். இது இசுரேல் சுதந்திரம் அறிவிப்புச் செய்ததும் குறுகிய காலத்தில் 28 மே 1948 அன்று உருவானது.
# இசுரேலிய வான்படை

## குறிக்கோள் வாக்குமூலம்

இசுரேலிய விமானப்படை பின்வருபவற்றை அதன் செயற்பாடாகக் கொள்கிறது:
1. இசுரவேலின் வான்பரப்பை இசுரேலிய பாதுகாப்புப் படைகளின் நடவடிக்கை பகுதிகளையும் பாதுகாத்தல்
1. இசுரேலிய பாதுகாப்புப் படை நடவடிக்கை பகுதிகளில் வான் மேன்மையை அடைதல்
1. தரை, கடல் சண்டை நடவடிக்கைகளில் பங்குபற்றல்
1. எதிரியின் அழமான பகுதிகளில் இலக்குகளைத் தாக்குதல்
1. இசுரேலின் சகல புலனாய்வு மதிப்பீடு மற்றும் பற்குபற்றலும் வான்வெளி புலனாய்வு ஒளிப்படங்களை உருவாக்குதல்
1. படை, பொருட்கள், ஆயுதங்களை என்பவற்றை கொண்டு செல்லல்
1. தேடுதல், மீட்டல் மற்றும் வான்வெளி நடவடிக்கை வெளியேற்றங்களை செயற்படுத்தல்
1. சிறப்பு நடவடிக்கைகளை செயற்படுத்தல்
1. இசுரேலிய பாதுகாப்புப் படைகளின் கட்டமைப்பினுள் வான் வல்லமையை அபிவிருத்தி செய்தல்
# இசுரேலிய வான்படை

## நிர்வாக அமைப்பு

- விமான பணியாளர் பிரிவு தலைமை
- நிலையான இறக்கை விமானக் குழு
- உலங்கு வானூர்திப் பிரிவு
- புலனாய்வுக் குழு
- உபகரணங்கள் குழு
- மனித ஆற்றலை குழு
- தலைமை மருத்துவ அதிகாரி
- அலகு கட்டுப்பாட்டுக் குழு
- வான் சிறப்புப் படைகள் பிரிவு
:*சால்டாக் - விமான படை சிறப்பு நடவடிக்கைகள் பிரிவு
:*அலகு 669 - மருத்துவ பிரித்தெடுத்தல் பிரிவு
- வான் பாதுகாப்பு கட்டளை
:*வட வான் பாதுகாப்புப் படையணி
:*மத்திய வான் பாதுகாப்புப் படையணி
:*தென் வான் பாதுகாப்புப் படையணி(வான் பாதுகாப்பு பாடசாலை உட்பட)
# இசுரேலிய வான்படை

## கட்டளைத் தளபதிகளின் பட்டியல்

- யிஸ்ராயல் அமிர் (மே 1948 - ஜூலை 1948)
- அக்ரோன் ரேமேஸ் (ஜூலை 1948 - டிசம்பர் 1950)
- ஸ்ரோமோ ஷமிர் (டிசம்பர் 1950 - ஆகஸ்ட் 1951)
- ஹைம் லஸ்கோவ் (ஆகஸ்ட் 1951 - மே 1953)
- டான் டெல்கோவ்கி (மே 1953 - ஜூலை 1958)
- எசெர் விஸ்மன் (ஜூலை 1958 - ஏப்ரல் 1966)
- மோர்தேசாய் (ஏப்ரல் 1966 - மே 1973)
- பின்யாமின் பெலெட் (மே 1973 - அக்டோபர் 1977)
- டேவிட் ஐரி (அக்டோபர் 1977 - டிசம்பர் 1982)
- அமோஸ் லபிடொட் (டிசம்பர் 1982 - செப்டம்பர் 1987)
- அவிகு பென்-நன் (செப்டம்பர் 1987 - ஜனவரி 1992)
- ஹேர்ல் பெடிங்கர் (ஜனவரி 1992 - ஜூலை 1996)
- இடான் பென் எலியஹு (ஜூலை 1996 - ஏப்ரல் 2000)
- டான் ஹல்ட்ஸ் (ஏப்ரல் 2000 - ஏப்ரல் 2004)
- எல்யேசர் ஸ்கேடி (ஏப்ரல் 2004 - மே 2008)
- இடோ நெகோஸ்தான் (மே 2008 - மே 2012)
- அமிர் எஸ்செல் (மே 2012 -)
# இசுரேலிய வான்படை

## இலச்சினை

இசுரேலிய விமானப்படையின் இலச்சினை வெள்ளை வட்டத்தில் நீல தாவீதின் நட்சத்திரம் ஆகும். பொதுவாக இது ஆறு இடங்களில் வரையப்படும். ஒவ்வொரு சிறகிலும் மேல் மற்றும் கீழ்ப் பகுதி, மற்றும் விமான எரிபொருள் கொள்கலனின் பக்கம் ஆகியன அவ் ஆறு இடங்களாகும். படைப்பிரிவின் சின்னங்கள் பொதுவாக வால் துடுப்பின் மீது காணப்படும்.
# கணியம் (இணைய இதழ்)

**கணியம்** என்பது மாதம் ஒரு முறை வெளியாகும் ஒரு இணைய இதழ் ஆகும். இந்த இதழ் கட்டற்ற மென்பொருள்கள் பற்றிய செய்திகளை உள்ளடக்கமாகக் கொண்டுள்ளது. இதன் ஆசிரியராக சென்னையை சேர்ந்த ஸ்ரீனி என்கிற சீனிவாசன் என்பவர் இருக்கிறார். தற்போது கணியம் அறக்கட்டளைத் தொடக்கப்பட்டு, முழுக்க முழுக்க பொதுமக்களுக்கு அர்பணிக்கப்பட்டுள்ளது. அதன்படி விக்கிமூலத்தில் இவர்களின் பங்களிப்பு அதிகமாகும். ஏற்கனவே கணிய நிறுவனரால் வெளியிடப்பட்ட கட்டற்ற மென்பொருளால், தமிழ், வங்க மற்றும் சில இந்திய மொழிகளின் விக்கிமூலம் எழுத்துணரியாக்கத்தை ஏறத்தாழ ஆறு இலகரம் (lakh) பக்கங்களுக்கு செய்து முடித்துள்ளதென்பது குறிப்பிடத்தக்க விக்கிநிகழ்வாகும்.
# கணியம் (இணைய இதழ்)

## பங்களிப்பாளர்கள்

கணியம் இதழில் வெளியாகும் கட்டுரைகள் அனைத்திற்கும் கட்டற்ற மென்பொருள் விரும்பி யாவரும் பங்களிக்கலாம்.
# இசுரேலிய கடற்படை

**இசுரேலிய கடற்படை** (, *Heil HaYam HaYisraeli*) என்பது இசுரேலிய பாதுகாப்புப் படைகளின் கடல் படைக்கலமாகும். இது பிரதானமாக நடுநிலக் கடலிலும் மற்றும் அக்காபா குடா, செங்கடல் என்பனவற்றில் செயற்படுகிறது.
# இசுரேலிய கடற்படை

## கட்டளைத் தளபதிகளின் பட்டியல்

மூலம்: :en:Jewish Virtual Library  
- கேர்சன் சேக், 1948-1949
- பால் சுல்மான், 1949
- ஸ்லோமோ ஷமீர், 1949-1950
- மோர்தேசாய் லிமேன், 1951-1954
- ஸ்முல் டாங்கோஸ், 1954-1960
- யொகாய் பின்-நன், 1960-1966
- ஸ்லோமோ அரெல், 1966-1968
- அவ்ரஹாம் பொட்செர், 1968-1972
- பெஞ்சமின் டெலெம், 1972-1976
- மைக்கேல் பார்காய், 1976-1978
- சேவ் அல்மொங், 1979-1985
- அவ்ரஹாம் பென்-சோசான், 1985-1989
- மிக்கா ராம், 1989-1992
- அமி அயலொன், 1992-1995
- அலெக்ஸ் டால், 1995-1999
- யெடிடா யாரி, 1999-2004
- டேவிட் பென் பாசாட், 2004-2007
- எலைசெர் ரம், 2007-2011
- ராம் ரொட்பேர்க், 2011 -
# திருவாரூர்க் கோவை

**திருவாரூர்க் கோவை** என்னும் நூல் சைவ எல்லப்ப நாவலர் என்பவரால் பாடப்பட்டது.  
இது 16-ஆம் நூற்றாண்டில் இயற்றப்பட்டது.
சைவ எல்லப்ப நாவலர் ஆறு புராண நூல்களும், எட்டு சிற்றிலக்கிய நூல்களும் எழுதியுள்ளார்.  
அவர் எழுதிய சிற்றிலக்கியங்களில் ஒன்று இந்தக் கோவை நூல்  
<poem>மற்று இடம் கொண்ட புய பூதரன் எல்லன் மாநிலத்தில்
கற்று இடம் கொண்ட புலவோர்கள் யாரும் களிக்க உமை
உற்று இடம் கொண்ட தென் ஆரூர்த் தியாகருக்கு உம்பர் தொழும்
புற்று இடம் கொண்டவருக்கு அருள் கோவை புகன்றனனே</poem>  
இவர் அகப்பொருள் பாடல்களில் பத்திச் சுவையைப் புகுத்தித் தம் திறமைகளையெல்லாம் காட்டி இந்த நூலை உருவாக்கியுள்ளார்.  
இவர் திருவண்ணாமலைப் புராணம், திருவண்ணாமலை அந்தாதி என்னும் நூல்களையும் பாடியவர்.  
அந்த நினைவில் இவர் திருவாரூர்ச் சிவனையும் ‘அண்ணாமலை உறை ஆரூர்த் தியாகர்’ எனக் குறிப்பிடுகிறார்.  
சைவ சித்தாந்தக் கருத்துக்கள் இதில் இடம்பெற்றுள்ளன.  
இவர் முருகப்பெருமானின் பத்தர்.  
இந்த நூல் 515 பாடல்களைக் கொண்டது.  
நற்றாய் தமருக்கு அறிவித்தல் என்பது நச்சினார்க்கினியர் குறிப்பிடும் அகத்துறைகளில் ஒன்று.  
அதற்கு இலக்கியமாக இவரது நூலில் ஒரு பாடல் உள்ளது.  
திருக்கோவையார் நூலில் அகத்துறைப் பாடல்களுக்கு இலக்கணம் காட்டும் ‘கொளு’ப் பாடல்கள் உள்ளன.  
அதுபோல இந்த நூலிலும் 18 கொளுப்பாடல்கள் உள்ளன.
# திருவாரூர்க் கோவை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# திருமலையாழ்வார்

**திருமலையாழ்வார்** 15-ஆம் நூற்றாண்டில் வாழ்ந்த வைணவப் பெரியவர்களில் ஒருவர். திருமலையாழ்வார் பிறந்த ஊர் சிவகங்கை மாவட்டத்தில் உள்ள கொந்தகை ஆகும். இவர் **திருவாய்மொழிப் பிள்ளை** எனச் சிறப்புப்பெயர் பெற்றவர். வடமொழியில் நன்கு தேர்ச்சி பெற்றிருந்த இவர் அந்நூல்கள் காட்டும் கண்ணனை விடத் திருவாய்மொழி நூலில் காட்டப்படும் கண்ணன் மேலானவன் என உணர்ந்தார். இதனால் தன் மாணவர் மணவாள மாமுனிகள் என்பவருக்கு தாம் திருநாடு செல்லும் காலத்தில் (இறக்கும் தருவாயில்) தம் ஏனைய மாணவர்களை மணவாள மாமுனிகளிடம் ஒப்படைத்துவிட்டு இதனைக் கூறினார்.  
- சமஸ்கிருத சாஸ்திரத்தில் பலகால் கண் வையாதீர். இராமானுசர் பிரம்ம சூத்திரத்திற்கு எழுதிய விளக்க உரையான ஸ்ரீபாஷ்யத்தை உணர்ந்து அதனைப் பிரவசனம் செய்துகொண்டு திருவரங்கத்திலேயே நித்திய வாசம் பண்ணும்
- திவ்வியப் பிரபந்தங்களின் உள்நோக்கங்களையும், வைணவ சம்பிரதாயங்களையும் மணவாள மாமுனிகளுக்குப் புகட்டியவர்.
# லாசா

** லாசா** (*Lhasa* அல்லது சில நேரங்களில் *Lasa*) சீனாவின் திபெத் தன்னாட்சிப் பகுதியின் நிர்வாகத் தலைநகரமும் மாவட்ட நிலை நகரமும் ஆகும். திபெத்திய பீடபூமியின் இரண்டாவது மிக்கூடிய மக்கள்தொகை கொண்ட நகரமாக விளங்குகிறது. உயரத்தில் அமைந்துள்ள லாசா உலகின் மிகவும் உயரமான இடத்தில் அமைந்துள்ள நகரங்களில் ஒன்றாக உள்ளது. இங்கு பண்பாட்டு பாரம்பர்யமிக்க திபெத்திய பௌத்த தலங்கள் அமைந்துள்ளன; பொடாலா அரண்மனை, ஜோகாங் கோவில், நோர்புலிங்க்கா அரண்மனைகள் என்பன சிலவாகும்.
# லாசா

## பெயர்க் காரணம்

லாசா என்பதற்கு "கடவுளின் இடம்" என்பது நேரடிப் பொருளாகும். பழங்கால திபெத்திய ஆவணங்களும் கல்வெட்டுகளும் இந்த இடத்தை **ராசா** எனக் குறிப்பிடுகின்றன. இது நேரடியாக "ஆடுகளின் இடம்" என்ற பொருளையும், **ராவே சா** என்பதன் சுருக்கமாகக் கொண்டால் "சுவரால் வளைக்கப்பட்ட இடம்" என்ற பொருளையும் கொடுக்கிறது. இவை மார்போரி குன்றுகளில் வேந்திய குடியிருப்பினுள் அமைந்த வேட்டைக் களமாக இருந்திருக்கலாம் என்ற கருத்துக்கு துணை நிற்கின்றன. கி.பி 822ல் சீனாவிற்கும் திபெத்திற்கும் இடையிலான உடன்பாட்டில் லாசா என்ற பெயரே பதிவாகி உள்ளது.
# லாசா

## பொருளாதாரம்

உழவுத் தொழில் முக்கிய இடம் பெறுகிறது. செம்பு, ஈயம், துத்தநாகம் உள்ளிட்ட தாதுக்கள் இங்கு கிடைக்கின்றன. நீர் வளம் நிரம்பியுள்ளதால், பாசனத்திற்கு குறையில்லை.
இங்குள்ள பொத்தாலா அரண்மனை, ஜோகாங், நோர்புலிங்கா அரண்மனை, இமயமலை அடிவாரம் உள்ளிட்டவற்றால் சுற்றுலாத் துறை வருவாய் ஈட்டுகிறது.